**Legenda mărțișorului**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o zi fără de veste

din trecutul îndepărtat

Soarele zvâcnea pe creste

calm sau poate zvăpăiat.

Ale sale ingerințe

în cotloane fără fund

provocau mari suferințe

unui print hidos, imund.

Întunericul își zise

că e cazul de atac

și îl căută pe zmeul

tolonit într-un batac.

El îl angajă pe dată

promițându-i un regat

dacă-i va putea aduce

Soarele neobrăzat.

Se porni în grabă zmeul

ca să prindă în arcan

Soarele ce era zeul

peste un tărâm profan.

Îl găsi rotind o horă

sub un chip de fecioraș

falnic, cu o auroră,

ce-i gândirii potiraș.

Fedeleș îl puse-n cușcă

și îl duse colo, jos,

unde-a timpului biciușcă

a pătruns un an la os.

Hora, fără de caldură

și-a luminii alintare,

îngheță cu-a ei natură

într-o lungă așteptare.

Oameni fără energie

și natura cu-al ei rost

au căzut în letargie

intr-un timp perfid, anost.

Numai un flăcău din satul

fără nume, dar de vis,

a lăsat în urmă patul

și-a pornit către abis.

Drumul lui porni în vară,

Pașii-n lume îl petrec

și în suflet cu-o povară

ce e teama de eșec.

După zile de băjenii

Iacă, toamna la raport!

Dar veni și frigul iernii

cu un alb fără de tort.

După-o lungă căutare

grota unui adăpost

că și ținta în cătare

ochii lui o prinse-n ost.

Colo jos, pe tronul negru,

Zmeul sta în desfătare,

Iară Soarele integru

suferea in închisoare.

Mândru de a sa putere

Zmeul, prins de încântare,

la a solului vedere

a cătat să îl doboare.

Se luptară ca-n poveste

Și dorinta izbândi

Nu fu nimeni să ateste

când flăcăul îl goni.

Cu o ultimă suflare,

căci a rănilor putere

îi sorbeau a vieții stare

din a trupului artere,

Se sforță eroul nostru

când eliberă pe Soare

și îl aruncă spre ceruri

să ne spele cu-ncântare.

Dar apoi, veni o vreme,

Când c-o ultimă privire,

văzu sângele cum geme

în zăpadă, în neștire.

Mulțumit își mută ochii

într-o ultimă secundă

Vede Raze cum în rochii

într-o horă îl cufundă.

Trupul, iată, că-i dispare

sub un nimb de energie,

Iar în locul său apare

Clopoțelul de câmpie.

De atunci într-o unire,

când revine primăvara,

Roșu ne va da de știre

că putem învinge fiara,

că putem învinge negrul

ce apare-n viața noastră

și că albul cel integru

ne va bate în fereastră.

Cele două, reunite

într-un șnur, vor da de știre

Că speranțe infinite

vor renaște prin iubire.